CELEX: 62009TN0091
Language: sk
Date: 2009-03-02 00:00:00
Title: Vec T-91/09 P: Odvolanie podané 2. marca 2009 : Carina Skareby proti rozsudku Súdu pre verejnú službu z  15. decembra 2008 vo veci F-34/07, Skareby/Komisia

1.5.2009   
            
            
               SK
            
            
               Úradný vestník Európskej únie
            
            
               C 102/32
            
         Odvolanie podané 2. marca 2009: Carina Skareby proti rozsudku Súdu pre verejnú službu z 15. decembra 2008 vo veci F-34/07, Skareby/Komisia
   (Vec T-91/09 P)
   2009/C 102/47
   Jazyk konania: francúzština
   
      Účastníci konania
   
   
      Odvolateľka: Carina Skareby (Leuven, Belgicko) (v zastúpení: S. Rodrigues a C. Bernard-Glanz, advokáti)
   
      Ďalší účastník konania: Komisia Európskych spoločenstiev
   
      Návrhy odvolateľky
   
   
               —
            
            
               určiť, že predmetné odvolanie je prípustné,
            
         
               —
            
            
               zrušiť rozsudok Súdu pre verejnú službu z 15. decembra 2008 vo veci F-34/07,
            
         
               —
            
            
               vyhovieť návrhom na zrušenie a náhradu škody, ktoré podala žalobkyňa na Súd pre verejnú službu,
            
         
               —
            
            
               zaviazať Komisiu Európskych spoločenstiev na náhradu trov konania na obidvoch stupňoch.
            
         
      Odvolacie dôvody a hlavné tvrdenia
   
   Týmto odvolaním odvolateľka navrhuje zrušiť rozsudok Súdu pre verejnú službu z 15. decembra 2008, vydaný vo veci Skareby/Komisia, F-34/07, ktorým bola zamietnutá žaloba, ktorou žalobkyňa jednak navrhla zrušiť správu o služobnom postupe za rok 2005 a jednak žiadala o náhradu škody.
   Na podporu svojho odvolania odvolateľka uvádza tri dôvody spočívajúce v nesprávnej kvalifikácii skutkových okolností, v porušení článku 5 všeobecných vykonávacích ustanovení, článku 43 Služobného poriadku úradníkov Európskych spoločenstiev a v nedostatočnom odôvodnení, keďže Súd pre verejnú službu rozhodol, že Komisii nemožno vytýkať skutočnosť, že nevykonala hodnotenie odvolateľky za obdobie január až september 2005, aj keď správa o služobnom postupe odvolateľky za rok 2005 s výnimkou niekoľkých slov je totožná so správou o hodnotení služobného postupu odvolateľky za rok 2004.